
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	
[bookmark: _Hlk173491603]ZADEVA: Odgovor Vlade Republike Slovenije na poziv Varuha človekovih pravic k reševanju problematike prezasedenosti zavodov za prestajanje kazni zapora in nujnosti takojšnih ukrepov
 

	1. Predlog sklepov vlade:

	  
[bookmark: _Hlk139283088]Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na……..redni seji dne………..pod točko…….  sprejela naslednji 

SKLEP:

[bookmark: _Hlk164852567]Vlada Republike Slovenije je sprejela odgovor na poziv Varuha človekovih pravic k reševanju problematike prezasedenosti zavodov za prestajanje kazni zapora in nujnosti takojšnih ukrepov.   


Barbara Kolenko Helbl
generalna sekretarka

                                                                                                                                                                          
Priloga:
- Odgovor na poziv Varuha človekovih pravic k reševanju problematike prezasedenosti zavodov za prestajanje kazni zapora in nujnosti takojšnih ukrepov 

Sklep prejmejo:
· Ministrstvo za pravosodje,
· Služba Vlade Republike Slovenije za zakonodajo,
· Urad Vlade Republike Slovenije za komuniciranje.


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· Mag. Nina Koželj, Generalna direktorica, Direktorat za kaznovalno pravo in človekove pravice, Ministrstvo za pravosodje,
· Mag. Bojan Majcen, Generalni direktor, Uprava RS za izvrševanje kazenskih sankcij,
· Renata Derganc Cizelj, sekretarka, Uprava RS za izvrševanje kazenskih sankcij,
· Matjaž Mešnjak, vodja sektorja, Sektor za izvrševanje kazenskih sankcij, Direktorat za kaznovalno pravo in človekove pravice, Ministrstvo za pravosodje.


	3.b Zunanji strokovnjaki, ki so sodelovali pri pripravi dela ali celotnega gradiva:

	Pri pripravi gradiva niso sodelovali zunanji strokovnjaki.


	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	
V gradivu so predstavljeni ukrepi Vlade Republike Slovenije, Ministrstva za pravosodje in Uprave za izvrševanje kazenskih sankcij, ki so namenjeni reševanju problematike prezasedenosti zavodov za prestajanje kazni zapora. 


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	7.b Predstavitev ocene finančnih posledic pod 40.000 EUR:
(Samo če izberete NE pod točko 6. a.)
Kratka obrazložitev
Gradivo nima finančnih posledic za državni proračun in za druga javnofinančna sredstva.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE 
· Združenju občin Slovenije ZOS: NE
· Združenju mestnih občin Slovenije ZMOS: NE


	9. Predstavitev sodelovanja javnosti:

	Sodelovanje javnosti pri pripravi gradiva ni potrebno.
	NE

	

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	
Andreja Katič
MINISTRICA





Priloga:
Predlog sklepa Vlade Republike Slovenije

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na……..redni seji dne………..pod točko…….  sprejela naslednji 

SKLEP


Vlada Republike Slovenije je sprejela odgovor na poziv Varuha človekovih pravic k reševanju problematike prezasedenosti zavodov za prestajanje kazni zapora in nujnosti takojšnih ukrepov.   
 

Barbara Kolenko Helbl
generalna sekretarka

                                                                                                                                                                          
Priloga:
- Odgovor na poziv Varuha človekovih pravic k reševanju problematike prezasedenosti zavodov za prestajanje kazni zapora in nujnosti takojšnih ukrepov


Sklep prejmejo:
· Ministrstvo za pravosodje,
· Služba Vlade Republike Slovenije za zakonodajo,
· Urad Vlade Republike Slovenije za komuniciranje.


ODGOVOR NA POZIV VARUHA ČLOVEKOVIH PRAVIC K REŠEVANJU PROBLEMATIKE PREZASEDENOSTI ZAVODOV ZA PRESTAJANJE KAZNI ZAPORA IN NUJNOSTI TAKOJŠNIH UKREPOV

1. Uvod

Varuh človekovih pravic je na Vlado Republike Slovenije naslovil vprašanje, kako je bil obravnavan poziv Vrhovnega sodišča Republike Slovenije, ki ga je 29. 2. 2024 Vrhovno sodišče naslovilo na predsednika Vlade Republike Slovenije ter poslalo v vednost tudi Varuhu. V tem dopisu je Vrhovno sodišče izrazilo globoko zaskrbljenost glede prezasedenosti priporov v Sloveniji in poudarilo, da je prezasedenost dosegla alarmantno raven. Varuh je v svojem odzivu na dopis Vrhovnega sodišča izrazil tako zaskrbljenost kot tudi podporo predlaganim rešitvam in priporočil, da se ga obvešča o razvoju situacije ter odzivih na predlagane rešitve.

Na dopis Vrhovnega sodišča se je odzvala tudi ministrica za pravosodje, ki je potrdila da se zavodi za prestajanje kazni zapora že dalj časa soočajo s prezasedenostjo in pomanjkanjem pravosodnih policistov ter da sta tako Ministrstvo za pravosodje kot Uprava za izvrševanje kazenskih sankcij (v nadaljevanju: URSIKS) aktivno vključena v številne aktivnosti za reševanje teh izzivov.

Varuh se zaveda, da splošna prezasedenost zavodov ni zgolj rezultat trenutnih razmer ampak izhaja iz dolgotrajnih sistemskih težav, ki vključujejo pomanjkanje ustrezne infrastrukture in kadrovskih virov, zato Varuh meni, da je nujen učinkovit poseg države. Ta bi moral vključevati kratkoročne ukrepe za izboljšanje bivalnih razmer v zavodih z namenom zagotoviti vsem zaprtim osebam osnovne človekove pravice. Poleg tega pa so potrebne tudi dolgoročne rešitve ki bi omogočile povečanje nastanitvenih kapacitet, izboljšanje infrastrukture in kadrovskih razmer ter morebitno reformo kazenskopravnega sistema za preprečevanje nadaljnje nesorazmerne rasti števila priprtih in zaprtih oseb. Varuh v svojem pozivu sprašuje, kateri ukrepi (tako dolgoročni predvsem pa kratkoročni) so bili že sprejeti ali jih Vlada namerava sprejeti za izboljšanje razmer zaprtih oseb v zavodih za prestajanje kazni zapora, ki so po mnenju varuha že kritične. 

Tudi Vlada Republike Slovenije se zaveda, da se zaporski sistem, ki je pomemben in nepogrešljiv segment za doseganje učinkovitega delovanja slovenskega pravosodja in delovanja ter predvsem varnosti države, ki dosega standarde pravne države, že dalj časa sooča z veliko prezasedenostjo zaporov na eni strani in pomanjkanjem pravosodnih policistov kot tudi ostalih strokovnih delavcev, na drugi strani. Povečanje števila zaprtih oseb, zlasti pripornikov, ob hkratnem kadrovskem primanjkljaju, zaradi težav pri zaposlovanju pravosodnih policistov, poslabšuje varnostne razmere v zaporih.

V nadaljevanju so predstavljeni ukrepi Vlade, resorno pristojnega ministrstva in URSIKS, ki so ali še bodo pomembno pripomogli k reševanju opisane problematike. 

2. Ukrepi za zmanjšanje kadrovskega primanjkljaja

Za zmanjšanje kadrovskega primanjkljaja v zaporskem sistemu je Vlada Republike Slovenije s sklepom, št. 10002-7/2020/31 z dne 30. 9. 2021, povečala število dovoljenih zaposlitev v Skupnem kadrovskem načrtu (SKN) organov državne uprave za leti 2021 in 2022 za URSIKS, in sicer za 30 zaposlitev v letu 2021 in dodatnih 10 v letu 2022.

Poleg tega je Vlada Republike Slovenije s sklepom, št. 10002-8/2022/2 z dne 28. 9. 2022, povečala število dovoljenih zaposlitev v Predlogu Skupnega kadrovskega načrta (SKN) organov državne uprave za leti 2023 in 2024 za Ministrstvo za pravosodje, in sicer za 3. Prav tako je Vlada v istem sklepu v 12. točki določila, da če Policija in URSIKS presegata dovoljeno število zaposlenih zaradi zaposlitve kandidata za policista ali kandidata za pravosodnega policista, ta zaposlitev ne šteje kot preseganje kadrovskega načrta.

Nadalje je Vlada Republike Slovenije z namenom reševanja kadrovskih težav v Upravi Republike Slovenije za izvrševanje kazenskih sankcij že 24. 11. 2022 sprejela poseben vladni projekt »Reševanje kadrovskih težav v Upravi RS za izvrševanje kazenskih sankcij od novembra 2022 do vključno oktobra 2023 in ga 8. 11. 2023 podaljšala še za obdobje od novembra 2023 do vključno oktobra 2024. 

Na podlagi izvedene analize učinkov navedenega projekta je bilo ugotovljeno, da se je zaradi finančnih učinkov, ki jih je projekt imel za pravosodne policiste in strokovne delavce, ki več kot polovico delovnega časa delajo z zaprtimi osebami, zmanjšala fluktuacija zaposlenih, ki so v navedenem obdobju prejemali dodatek zaradi povečanega obsega dela in posebnih obremenitev.
 
V zadnji petih letih je Uprava za izvrševanje kazenskih sankcij izvajala vrsto aktivnosti na področju promocije poklica pravosodni policist, ves čas je bilo odprtih več razpisov za zasedbo delovnega mesta pravosodni policist. Na žalost omenjene dejavnosti niso prinesle želenih rezultatov, saj se na objavljene razpise ne javi zadostno število ustreznih kandidatov.

Kljub povečanju števila dovoljenih zaposlitev se je od 1. 1. 2020 do 30. 6. 2024 na podlagi 432 razpisanih delovnih mest za pravosodne policiste zaposlilo zgolj  88 pravosodnih policistov in na 123 razpisanih delovnih mest za inštruktorje zgolj  31 inštruktorjev. V letu 2020 je pogodbo o zaposlitvi odpovedalo 26, v letu 2021 16, v letu 2022  22 pravosodnih policistov oz. kandidatov za pravosodne policiste, v letu 2023 pa 36 pravosodnih policistov. V zadnjem letu URSIKS beleži več odhodov pravosodnih policistov iz sistema, ki jih kljub ponovitvam natečajev ter promociji poklica ne uspe nadomestiti. 

3. Izgradnja novega zapora 

V teku je izgradnja novega zavoda za prestajanje kazni zapora (ZPKZ) Ljubljana v Dobrunjah, ki bo zagotovila dodatne kapacitete za delovanje zapora, ki jih na trenutni lokaciji ni, so pa nujne za izvrševanje kazni zapora, pripora in nadomestnega zapora po zakonu, ki ureja prekrške.

Skladno s pravnomočnim gradbenim dovoljenjem bodo zgrajeni prostori zapora in pripadajoči prostori upravnih, izobraževalnih, storitvenih, industrijskih (delavnice) in drugih potrebnih objektov. Prostorska zmogljivost novega zapora bo 388 oseb. Pogodbeni rok za dokončanje del je 11. 6. 2025. Po pridobitvi pravnomočnega uporabnega dovoljenja bo sledila preselitev zaprtih oseb. Predvideno je, da bodo ob odprtju novogradnje premeščali zaprte osebe iz lokacij ZPKZ Ljubljana na Povšetovi ulici in iz Odprtega oddelka Ig, in sicer vse kategorije zaprtih oseb, ter zaprte osebe z drugih lokacij prezasedenih zaporov.

Z novogradnjo bodo zagotovljeni izboljšani pogoji za bivanje in varnost zaprtih oseb (tudi za funkcionalno ovirane in starejše osebe), ki bodo omogočali ločeno bivanje za vse kategorije zaprtih oseb in tudi uslužbence zapora. Posebej pomembna pridobitev bodo prostori za zaslišanje in izvedbo videokonferenc ter izobraževalni center za vse zaposlene v zaporskem sistemu.

4. Preložitev zaprtja zapora na Povšetovi 

V primeru, da se število zaprtih oseb ne bo zmanjšalo, oziroma bo še nadalje naraščalo, niti dodatne kapacitete v novozgrajenem zaporu v Dobrunjah ne bodo zadostovale. 

Zato URSIKS proučuje tudi možnost ohranitve delovanja ljubljanskega zapora (na Povšetovi). Delovanje obeh zaporov glede na trenutne razmere lahko predstavlja časovno in gospodarno gledano najučinkovitejšo zagotovitev trenutnih potreb po kapacitetah. 

V zaporskem sistemu sicer velja, da bi morale biti za optimalno in varno delovanje sistema kapacitete zasedene od 80-90 %, tako da tudi ta predvidena rešitev ne bo pomenila doseganja optimalnega stanja, vendar pa bo glede na trenutne razmere tudi to zelo dobrodošlo izboljšanje. 

5. Zakonodajne spremembe 

Ob zavedanju, da so za reševanje prezasedenosti zaporov in pomanjkanja pravosodnih policistov potrebne sistemske spremembe, na Ministrstvu za pravosodje intenzivno potekajo normativne aktivnosti, ki so usmerjene v reševanje te problematike in so podrobneje opisane v nadaljevanju.  

- Zakon o izvrševanju kazenskih sankcij

Veljavni Zakon o izvrševanju kazenskih sankcij (ZIKS-1) nima ustreznih mehanizmov, ki bi lahko omilili trenutne razmere glede prezasedenosti in pomanjkanja kadra v zaporih, zato je Ministrstvo za pravosodje pripravilo Predlog zakona o spremembah in dopolnitvah Zakona o izvrševanju kazenskih sankcij (novela ZIKS-1I), katerega glavni cilj je omiliti posledice prezasedenosti zaporov. Pomemben cilj predloga zakona je tudi delno ublažiti pomanjkanje pravosodnih policistov, z dodajanjem pravnih podlag za ustrezne in sorazmerne ukrepe, ki bodo omogočili izvajanje zakonsko določenih del in nalog, po drugi strani pa izboljšati pogoje za varnejše prestajanje kazni zaprtim osebam.

S predlogom zakona se definira pojem zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora in hkrati določa začasne ukrepe, ki se  v primeru njihovega nastopa aktivirajo z odlokom Vlade Republike Slovenije.

Okoliščine za nastanek zaostrenih varnostnih razmer so zlasti: ko delež zaprtih oseb na posameznega pravosodnega policista in zasedenost zavodov za prestajanje kazni zapora skupaj ali vsak zase onemogočata varno in funkcionalno bivanje varovanih oseb v zavodih za prestajanje kazni zapora. Šteje se, da so zaostrene varnostne razmere zaradi kadrovskih ali prostorskih težav v zavodih za prestajanje kazni zapora zagotovo podane, ko delež zaprtih oseb na posameznega pravosodnega policista doseže 2.5 zaprte osebe in/ali je zasedenost zavodov za prestajanje kazni zapora presežena za 20 % nad uradno ugotovljeno zmogljivostjo vseh zavodov za prestajanje kazni zapora skupaj. Za potrebe izračuna uradno ugotovljene zmogljivosti se upošteva površinski standard 9 m2 površine na obsojenca v samski sobi in 7 m2 površine na obsojenca v večposteljni sobi.

Če generalni direktor ugotovi nastop razlogov za zaostrene varnostne razmere zaradi kadrovskih ali prostorskih težav v zavodih za prestajanje kazni zapora, poda pobudo ministru za pravosodje, naj predlaga Vladi Republike Slovenije enega ali več začasnih ukrepov, način njihovega izvrševanja in trajanje vsakega posameznega začasnega ukrepa. 

Začasni ukrepi so naslednji:
1. opravljanje del in nalog pravosodnega policista s strani drugih zaposlenih v upravi, ki so bili v preteklosti zaposleni na delovnem mestu pravosodni policist (10.c člen),
2. delo na podlagi pogodbe o začasnem ali občasnem delu v upravi (10.č člen), 
3. prekinitev prestajanja kazni zapora (10.d člen) in
4.  	odlog nastopa kazni zapora ali nadomestnega zapora (10.e člen).

Z možnostjo opravljanja del in nalog pravosodnega policista s strani drugih zaposlenih v URSIKS, ki so bili v preteklosti zaposleni na delovnem mestu pravosodni policist bo omogočeno opravljanje nalog pravosodnega policista tudi na dogovorni ravni in sicer s sklenitvijo pisnega dogovora med generalnim direktorjem in zaposlenim delavcem v upravi, če je delavec dela in naloge pravosodnega policista že opravljal in je torej za to delo usposobljen. Ta ukrep daje URSIKS možnost, da z lastnimi kadrovskimi viri opravi zakonske naloge, ki jih zaradi pomanjkanja pravosodnih policistov sicer ne bi mogla opraviti; pogoj za to je, da se osebe, ki so nekoč že opravljale delo pravosodnega policista in so bile po lastni volji premeščene na drugo delovno mesto, s tem strinjajo. Zaradi pomanjkanja pravosodnih policistov je predlagani način opravljanja del in nalog pravosodnega policista eden od uspešnih načinov za povečanje varnosti v zavodih za prestajanje kazni zapora in opravljanje nujnih nalog. 

Z novelo zakona se uvaja tudi nova oblika dela, tako imenovano začasno ali občasno delo v upravi, ki se opravlja na podlagi pogodbe o začasnem ali občasnem delu v upravi. Kot že zgoraj navedeno, se URSIKS že dalj časa sooča z upadom zanimanja za delo v zaporskem sistemu, zaradi upokojevanja pa se skupno število zaposlenih zmanjšuje hitreje, kot se odsotnost zaposlenih lahko nadomešča. S to dopolnitvijo zakona se daje možnost začasnega in občasnega dela v URSIKS in s tem omogoča pridobitev kadra, ki lahko v najkrajšem mogočem času nadomesti začasno odsotnost zaposlenih na vitalnih delovnih mestih v zavodih, brez katerih bi bilo oteženo zagotavljanje pravic zaprtim osebam (na primer kuhar, psiholog, pravosodni policist).
V primeru tega instituta gre za krajše izvajanje določene vrste dela – lahko tudi samo nekaj dni in znova čez nekaj dni, na primer prevozi in spremljanje pripornikov in obsojencev na sodišče v času povečane obremenjenosti zaposlenih delavcev uprave. Na podlagi te pogodbe bo mogoče pridobiti dodatne kadre, kot so psihologi, socialni delavci, kuharji ali bivši pravosodni policisti, ki trenutno delajo drugje. 

S predlogom novele ZIKS-1I se tudi določa, da se ugotovljene zaostrene varnostne razmere zaradi kadrovskih ali prostorskih težav v zavodih za prestajanje kazni zapora štejejo za dodaten razlog za prekinitev prestajanja kazni zapora. 

Poleg tega pa se kot začasni ukrep v primeru zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora določa, da lahko sodišče odloži nastop kazni (ne glede na prvi in drugi odstavek 18. člena ZIKS-1) obsojencem, ki so na prostosti, in osebam, ki jim je odrejen nadomestni zapor. 

Predlog ZIKS-1I je bil dne 20. 8. 2024 posredovan v postopke obravnave na Vladi Republike Slovenije.

- Kazenski zakonik 

Glede na to, da v zadnjih letih narašča število tujcev v slovenskih zaporih, je bila na Ministrstvu za pravosodje novembra 2023 ustanovljena Operativna delovna skupina za pripravo nujnih ukrepov za reševanje izzivov v pravosodju zaradi kaznivih dejanj v zvezi z migracijami, v kateri sodelujejo predstavniki državnega tožilstva, policije in MNZ. V navedeno delovno skupino so bili naknadno povabljeni tudi predstavniki sodstva.  

Ena od nalog delovne skupine je bila tudi preučitev možnosti za spremembo 308. člena Kazenskega zakonika, ki določa kaznivo dejanje Prepovedano prehajanje meje ali ozemlja države, saj so se z novelo KZ-1G, ki je bila leta 2020 sprejeta na predlog Državnega sveta, predpisane kazni za storitev navedenega kaznivega dejanja nesorazmerno povišale. Osumljenci storitve tega kaznivega dejanja so večinoma tuji državljani, pri katerih je podan priporni razlog, kar je tudi glavni vzrok za prezasedenost zaporov. Poleg tega je minimum zagrožene kazni tako visok, da ne omogoča izreka pogojne obsodbe, oziroma druge ustrezno individualizirane sankcije v konkretnem primeru.

V okviru navedene delovne skupine so bili izvedeni intenzivni pogovori o preoblikovanju določbe, izhodišče pri iskanju rešitev pa je bilo, da se poleg strogih kazenskih sankcij za najhujše primere na zakonski ravni predvidi možnost uporabe omilitvenih določb v primerih, kjer za to obstajajo posebej utemeljeni razlogi. 

Delovna skupina je že pripravila predlog spremembe 308. člena KZ-1, ki bi deloma pripomogla tudi k zmanjševanju problematike prezasedenosti zavodov za prestajanje kazni zapora in predvsem omogočile učinkovitejše (pred)kazenske postopke in tudi boljšo individualizacijo v konkretnih primerih izrečenih kazenskih sankcij. Predlog rešitev bo del večje novele Kazenskega zakonika, ki bo jeseni predložena v postopek strokovnega in medresorskega usklajevanja.  


6. Ostale aktivnosti 

V novembru 2023 je potekal sestanek med predstavniki Ministrstva za pravosodje in predstavniki Vrhovnega sodišča Republike Slovenije glede možnosti sodelovanja zavodov za prestajanje kazni zapora s sodišči glede uvedbe postopka prenosa izvršitve kazni zapora v drugo državo. Dogovorjeno je bilo, da zavodi za prestajanje kazni zapora preučijo, v katerih posameznih primerih je, upoštevajoč zakonske pogoje (dolžina kazni, načelo resocializacije) in ekonomičnost postopka (državljani EU, stroški postopa, itd.)  sodiščem smotrno posredovati pobude za uvedbo postopkov za prenos izvršitve kazni v matično državo obsojenca po uradni dolžnosti ter pobude v takih primerih posredujejo okrožnim sodiščem. Poleg tega je bilo odgovorjeno tudi, da Vrhovno sodišče seznani pristojna okrožna sodišča z vsebino tega sestanka, s predlogom, da obravnavajo pobude zavodov in zavode seznanijo s svojimi odločitvami v zvezi s podanimi pobudami.

